

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ
ՍՅՈՒՆԻՔԻ ՄԱՐԶ
ՔԱՋԱՐԱՆ ՀԱՄԱՅՆՔ**

****

|  |  |
| --- | --- |
| **ք. Քաջարան**  | **11/07/2025** |

**ԱՐՁԱՆԱԳՐՈՒԹՅՈՒՆ N 8
ԱՎԱԳԱՆՈՒ ԱՐՏԱՀԵՐԹ ՆԻՍՏԻ**

Համայնքի ավագանու նիստին ներկա էին ավագանու` 8 անդամներ:

Բացակա էին` Կարեն Աթայանը, Արմեն Առաքելյանը, Արմեն Առաքելյանը, Զոհրապ Առաքելյանը, Կարեն Համբարձումյանը, Հովիկ Մարգարյանը, Դերենիկ Ստեփանյանը

**Համայնքի ղեկավարի հրավերով ավագանու նիստին մասնակցում էին`**Վահագն Ստեփանյանը, Հակոբ Խաչատրյանը, Աննա Դավթյանը, Աննա Կարապետյանը, Լուսինե Գեվորգյանը, Հերմինե Հարությունյանը, Գայանե Համազասպյանը

**Նիստը վարում էր  համայնքի ղեկավար` Մանվել Փարամազյանը**

**Նիստը արձանագրում էր աշխատակազմի քարտուղար` Մագաղատ Ավետիսյանը**

**ԼՍԵՑԻՆ**

***ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՔԱՋԱՐԱՆ ՀԱՄԱՅՆՔԻ ԱՎԱԳԱՆՈՒ 2025 ԹՎԱԿԱՆԻ ՀՈՒԼԻՍԻ 11-Ի ԱՐՏԱՀԵՐԹ ՆԻՍՏԻ ՕՐԱԿԱՐԳԸ ՀԱՍՏԱՏԵԼՈՒ ՄԱՍԻՆ***

**(Զեկ. ՄԱՆՎԵԼ ՓԱՐԱՄԱԶՅԱՆ)**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի  13-րդ հոդվածի 4-րդ մասի և  65-րդ հոդվածի դրույթներով, հաշվի առնելով Հայաստանի Հանրապետության Սյունիքի մարզի Քաջարան համայնքի ղեկավարի առաջարկությունը, ՀՀ Սյունիքի մարզի Քաջարան համայնքի ավագանին ***որոշում է՝***

 Հաստատել Հայաստանի Հանրապետության Սյունիքի մարզի Քաջարան համայնքի ավագանու 2025 թվականի հուլիսի 11-ի  արտահերթ նիստի օրակարգը․

1.Հայաստանի Հանրապետության Սյունիքի մարզի Քաջարան համայնքի Քաջարան քաղաքի Ողջի 1 հասցեում գտնվող 126,6 հեկտար հողամասը «Զանգեզուրի պղնձամոլիբդենային կոմբինատ» փակ բաժնետիրական ընկերությանը կառուցապատման իրավունքով տրամադրելու մասին։

2.Հայաստանի Հանրապետության Սյունիքի մարզի Քաջարան համայնքի վարչական տարածքում գտնվող հողամասերը «Զանգեզուրի պղնձամոլիբդենային կոմբինատ» փակ բաժնետիրական ընկերությանը սահմանափակ օգտվելու իրավունքով /սերվիտուտ/ տրամադրելու համաձայնություն տալու մասին։

3. Հայաստանի Հանրապետության Սյունիքի մարզի Քաջարան համայնքի ավագանու 2024 թվականի դեկտեմբերի 25–ի N 96-Լ որոշման N 2, N 8 հավելվածներում   փոփոխություններ և  լրացումներ կատարելու մասին ու Հայաստանի Հանրապետության Սյունիքի մարզի Քաջարան համայնքի ավագանու 2025 թվականի հունիսի 25-ի N 62-Լ որոշման 1-ին կետը չեղյալ ճանաչելու մասին։

|  |  |  |
| --- | --- | --- |
|  Կողմ-8 | Դեմ-0 | Ձեռնպահ-0 |

Որոշման նախագիծն ընդունված է. (կցվում է որոշում N 67-Ա)

**ԼՍԵՑԻՆ**

***ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՔԱՋԱՐԱՆ ՀԱՄԱՅՆՔԻ ՔԱՋԱՐԱՆ ՔԱՂԱՔԻ ՈՂՋԻ 1 ՀԱՍՑԵՈՒՄ ԳՏՆՎՈՂ 126,6 ՀԵԿՏԱՐ ՀՈՂԱՄԱՍԸ «ԶԱՆԳԵԶՈՒՐԻ ՊՂՆՁԱՄՈԼԻԲԴԵՆԱՅԻՆ ԿՈՄԲԻՆԱՏ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆԸ ԿԱՌՈՒՑԱՊԱՏՄԱՆ ԻՐԱՎՈՒՆՔՈՎ ՏՐԱՄԱԴՐԵԼՈՒ ՄԱՍԻՆ***

**(Զեկ. ՀԵՐՄԻՆԵ ՀԱՐՈՒԹՅՈՒՆՅԱՆ)**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 21-րդ կետով, ՀՀ հողային օրենսգրքի 481 հոդվածով, Հայաստանի Հանրապետության կառավարության 2001 թվականի ապրիլի 12-ի թիվ 286 որոշմամբ հաստատված կարգի 46.2 կետի թ) ենթակետով, հիմք ընդունելով ՀՀ էներգետիկայի և բնական պաշարների նախարարության կողմից 2012 թվականի նոյեմբերի 27-ին տրված ՇԱԹՎ-29/232 (նախկին 14/179) օգտակար հանածոյի արդյունահանման թույլտվությունը, թիվ ԼՎ-232 լեռնահատկացման ակտը և ՀՀ էներգետիկայի և բնական պաշարների նախարարի 2016 թվականի դեկտեմբերի 29-ի ընդերքի տեղամասի ընդլայնման և թույլտվության ժամկետի երկարաձգման մասին թիվ 134-Ա հրամանը, հաշվի առնելով «ԶՊՄԿ» ՓԲԸ գործադիր տնօրենի գրությունը և Քաջարան համայնքի ղեկավարի առաջարկությունը, Հայաստանի Հանրապետության Սյունիքի մարզի Քաջարան համայնքի ավագանին **որոշում է․**

1.ՀՀ Սյունիքի մարզի Քաջարան համայնքի Քաջարան քաղաքի Ողջի 1 հասցեում գտնվող պետական սեփականություն հանդիսացող արդյունաբերության, ընդերքօգտագործման և այլ արտադրական նշանակության «ընդերքի օգտագործման համար տրամադրված» գործառնական նշանակությամբ 126,6 հա հողամասը ընդերքօգտագործման նպատակով առանց մրցույթի կառուցապատման իրավունքով տրամադրել «Զանգեզուրի պղնձամոլիբդենային կոմբինատ» ՓԲ ընկերությանը, սահմանելով 86 480 460 /ութսունվեց միլիոն չորս հարյուր ութսուն հազար չորս հարյուր վաթսուն/ ՀՀ դրամ տարեկան վճար:

2.Պայմանագրից ծագող իրավունքներն ու պարտականությունները տարածվում են կողմերի վրա սկսած 2025 թվականի հունիսի 01-ից մինչև 2041 թվականի մայիսի 30-ը ներառյալ։

3.Վարձավճարը ենթակա է վճարման յուրաքանչյուր հաշվետու տարվա պայմանագրի կնքման օրվանից սկսած մինչև տասնհինգերորդ օրը: Սահմանված ժամկետում վճարումներ չկատարելու դեպքում կետանցի յուրաքանչյուր օրվա համար սահմանել տույժ՝ տարեկան վճարի գումարի 0.05 տոկոսի չափով:

4.Համայնքի ղեկավարին՝ ձեռնարկել սույն որոշումից բխող գործառույթների իրականացումն:

5.Սույն որոշումն ուժի մեջ է մտնում պաշտոնական հրապարակմանը հաջորդող օրվանից։

|  |  |  |
| --- | --- | --- |
| Կողմ-8 | Դեմ-0 | Ձեռնպահ-0 |

Որոշման նախագիծն ընդունված է. (կցվում է որոշում N 68-Ա)

**ԼՍԵՑԻՆ**

***ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՔԱՋԱՐԱՆ ՀԱՄԱՅՆՔԻ ՎԱՐՉԱԿԱՆ ՏԱՐԱԾՔՈՒՄ ԳՏՆՎՈՂ ՀՈՂԱՄԱՍԵՐԸ «ԶԱՆԳԵԶՈՒՐԻ ՊՂՆՁԱՄՈԼԻԲԴԵՆԱՅԻՆ ԿՈՄԲԻՆԱՏ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆԸ ՍԱՀՄԱՆԱՓԱԿ ՕԳՏՎԵԼՈՒ ԻՐԱՎՈՒՆՔՈՎ /ՍԵՐՎԻՏՈՒՏ/ ՏՐԱՄԱԴՐԵԼՈՒ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ***

**(Զեկ. ՀԵՐՄԻՆԵ ՀԱՐՈՒԹՅՈՒՆՅԱՆ)**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 21-րդ, 29-րդ կետերով, 80-րդ հոդվածի 2-րդ մասով, Հայաստանի Հանրապետության Հողային օրենսգրքի 3-րդ հոդվածի 1-ին կետով, 50-րդ հոդվածի 3-րդ կետի 8-րդ ենթակետով, հիմք ընդունելով ՀՀ կառավարության 2001 թվականի ապրիլի 12-ի N 286 որոշումը  և  հաշվի առնելով Քաջարան համայնքի ղեկավարի  առաջարկությունը, Հայաստանի Հանրապետության Սյունիքի մարզի Քաջարան համայնքի ավագանին **որոշում է․**

1.Համաձայնություն տալ Քաջարան համայնքի վարչական տարածքում, համայնքի սեփականություն հանդիսացող ներքոհիշյալ հողամասերը սահմանափակ օգտվելու իրավունքով /սերվիտուտ/ տրամադրելու՝

ա/ Քաջարան համայնք, Քաջարան քաղաքում գտնվող գյուղատնտեսական նշանակության 0,04228 հա այլ հողերից  / կադաստրային ծածկագիր 09-007-0041-0019/ 1 /մեկ/ տարի ժամկետով «Զանգեզուրի պղնձամոլիբդենային կոմբինատ» ՓԲ ընկերությանը տրամադրել սահմանափակ օգտվելու իրավունքով (սերվիտուտ)՝ իր հողամասի շենքերը, շինությունները հողամասի վրա հենելու կամ որոշակի բարձրությամբ հարևան հողամասի վրա կախելու համար, սահմանելով տարեկան 26500 /քսանվեց հազար հինգ հարյուր/ ՀՀ դրամ վարձավճար։

բ/ Քաջարան համայնք, Քաջարան քաղաքում գտնվող բնակավայրերի նշանակության 0,01054 հա ընդհանուր օգտագործման հողերից  /կադաստրային ծածկագիր 09-007-0214-0001/ 1 /մեկ/ տարի ժամկետով «Զանգեզուրի պղնձամոլիբդենային կոմբինատ» ՓԲ ընկերությանը տրամադրել սահմանափակ օգտվելու իրավունքով (սերվիտուտ)՝ իր հողամասի շենքերը, շինությունները հողամասի վրա հենելու կամ որոշակի բարձրությամբ հարևան հողամասի վրա կախելու համար, սահմանելով տարեկան 643500 /վեց հարյուր քառասուներեք հազար հինգ հարյուր/ ՀՀ դրամ վարձավճար։

2․Վարձավճարը ենթակա է վճարման մինչև յուրաքանչյուր հաշվետու տարվան հաջորդող ամսվա տասնհինգերորդ օրը: Սահմանված ժամկետում վճարումներ չկատարելու դեպքում կետանցի յուրաքանչյուր օրվա համար սահմանել տույժ՝ ամսական վճարի գումարի 0.05 տոկոսի չափով:

3․Համայնքի ղեկավարին՝ ձեռնարկել սույն որոշումից բխող գործառույթների իրականացումն:

|  |  |  |
| --- | --- | --- |
| Կողմ-8 | Դեմ-0 | Ձեռնպահ-0 |

Որոշման նախագիծն ընդունված է. (կցվում է որոշում N 69-Ա)

**ԼՍԵՑԻՆ**

***ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՔԱՋԱՐԱՆ ՀԱՄԱՅՆՔԻ ԱՎԱԳԱՆՈՒ 2024 ԹՎԱԿԱՆԻ ԴԵԿՏԵՄԲԵՐԻ 25–Ի N 96-Լ ՈՐՈՇՄԱՆ N 2, N 8 ՀԱՎԵԼՎԱԾՆԵՐՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ՈՒ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՔԱՋԱՐԱՆ ՀԱՄԱՅՆՔԻ ԱՎԱԳԱՆՈՒ 2025 ԹՎԱԿԱՆԻ ՀՈՒՆԻՍԻ 25-Ի N62-Լ ՈՐՈՇՄԱՆ 1-ԻՆ ԿԵՏԸ ՉԵՂՅԱԼ ՃԱՆԱՉԵԼՈՒ ՄԱՍԻՆ***

**(Զեկ. ՄԱԳԱՂԱՏ ԱՎԵՏԻՍՅԱՆ)**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 28-րդ կետով, 35-րդ հոդվածի 1-ին մասի 6-րդ և 7-րդ կետերով, «Նորմատիվ իրավական ակտերի մասին» Հայաստանի Հանրապետության օրենքի 33-րդ հոդվածի 1-ին մասի 1-ին կետի,36-րդ հոդվածի 1-ին մասի 3-րդ կետի և 38․1-րդ հոդվածի դրույթներով և հիմք ընդունելով Հայաստանի Հանրապետության Տարածքային կառավարման և ենթակառուցվածքների նախարարի № ԴԽ/15.4/22804-2025 հանձնարարականը, հաշվի առնելով Հայաստանի Հանրապետության Սյունիքի մարզի Քաջարան համայնքի ղեկավարի առաջարկությունը,  Հայաստանի Հանրապետության Սյունիքի մարզի Քաջարան համայնքի ավագանին **որոշում է․**

1. Հայաստանի Հանրապետության Սյունիքի մարզի Քաջարան համայնքի ավագանու 2024 թվականի դեկտեմբերի 25-ի N 96-Լ որոշման N2 հավելվածում կատարել հետևյալ փոփոխությունը և լրացումը՝

Եկամուտների հավաքագրման և քաղաքացիների սպասարկման կազմակերպման բաժնի՝

* 23–րդ տողի հաստիքային միավոր սյունյակում «2» թիվը փոխարինել «3» թվով,
* Աշխատավարձի չափը սյունյակում «680 000» թիվը փոխարինել «1 020 000» թվով,
* «Ընդամենը» տողում «10» թիվը փոխարինել «11» թվով, իսկ աշխատավարձի չափը սյունյակում «2 408 000» թիվը փոխարինել «2 748 000» թվով,
* N2 հավելվածի «Ընդամենը» տողում «73» թիվը փոխարինել «74» թվով, իսկ աշխատավարձի չափը սյունյակում «20 141 000» թիվը փոխարինել «20 481 000» թվով,

2. Հայաստանի Հանրապետության Սյունիքի մարզի Քաջարան համայնքի ավագանու 2024 թվականի դեկտեմբերի 25-ի N 96-Լ որոշման N8 հավելվածում կատարել հետևյալ փոփոխությունները և լրացումները՝

 Սանիտարական մաքրման և բարեկարգման ստորաբաժանման՝

* 16-րդ տողից հետո լրացնել նոր 17-րդ տող՝ հաստիքի անվանումը «Տարածքի պատասխանատու (բակապան)», հաստիքային միավորը՝ «2», պաշտոնային և ժամային դրույքաչափը՝ «274 000 (երկու հարյուր յոթանասունչորս հազար)»,
* 17-րդ տողից հետո լրացնել նոր 18-րդ տող՝ հաստիքի անվանումը «Բակային հավաքարար», հաստիքային միավորը՝ «2», պաշտոնային և ժամային դրույքաչափը՝ «220 700 (երկու հարյուր քսան հազար յոթ հարյուր)»,
* «Ընդամենը» տողում «46» թիվը փոխարինել «50» թվով,

3. Հայաստանի Հանրապետության Սյունիքի մարզի Քաջարան համայնքի ավագանու 2024 թվականի դեկտեմբերի 25-իN 96-Լ որոշման N8 հավելվածի «Ընդամենը» տողում «129» թիվը փոխարինել «133» թվով։

4. Չեղյալ ճանաչել Հայաստանի Հանրապետության Սյունիքի մարզի Քաջարան համայնքի ավագանու 2025 թվականի հունիսի 25-ի N 62-Լորոշման 1-ին կետը։

 5.Սույն որոշման 1-ին և 4-րդ կետերն ուժի մեջ են մտնում Հայաստանի Հանրապետության Սյունիքի մարզի Քաջարանի համայնքապետարանի աշխատակազմի համայնքային ծառայության պաշտոնների անվանացանկի համապատասխան փոփոխությունները՝ Հայաստանի Հանրապետության կառավարության լիազորված պետական կառավարման մարմնի կողմից համապատասխան իրավական ակտն ուժի մեջ մտնելու պահից, իսկ 2-րդ և 3-րդ կետերն ուժի մեջ են մտնում պաշտոնական հրապարակմանը հաջորդող օրվանից։

|  |  |  |
| --- | --- | --- |
| Կողմ-8 | Դեմ-0 | Ձեռնպահ-0 |

Որոշումն ընդունված է. (կցվում է որոշում N 70-L)

|  |  |
| --- | --- |
|    |  Ավագանու անդամներ |
|   |  ՄԱՆՎԵԼ ՓԱՐԱՄԱԶՅԱՆ \_\_\_\_\_\_\_\_\_\_\_\_\_\_\_\_\_\_\_\_\_ՀԱՄԼԵՏ ԱԼԱՎԵՐԴՅԱՆ \_\_\_\_\_\_\_\_\_\_\_\_\_\_\_\_\_\_\_\_\_ԳՈՌ ԲԱԲԱՋԱՆՅԱՆ \_\_\_\_\_\_\_\_\_\_\_\_\_\_\_\_\_\_\_\_\_ԴԱՎԻԹ ԳԵՎՈՐԳՅԱՆ \_\_\_\_\_\_\_\_\_\_\_\_\_\_\_\_\_\_\_\_\_\_ԱՆՆԱ ԴԱՆԻԵԼՅԱՆ \_\_\_\_\_\_\_\_\_\_\_\_\_\_\_\_\_\_\_\_\_\_ԱՐԵՎԻԿ ՀԱՅՐԱՊԵՏՅԱՆ \_\_\_\_\_\_\_\_\_\_\_\_\_\_\_\_\_\_\_\_\_\_ԿԱՐԻՆԵ ՄԱԿԻՅԱՆ \_\_\_\_\_\_\_\_\_\_\_\_\_\_\_\_\_\_\_\_\_\_ԳՈՀԱՐ ՎԱՐԴԱՆՅԱՆ \_\_\_\_\_\_\_\_\_\_\_\_\_\_\_\_\_\_\_\_\_\_\_ |

**ՀԱՄԱՅՆՔԻ ՂԵԿԱՎԱՐՄԱՆՎԵԼ ՓԱՐԱՄԱԶՅԱՆ**

**Նիստն արձանագրեց`   Մագաղատ Ավետիսյանը**